Era-Iliada_web	Eth que fide enes sòns shivaus e en sòn car, les hè virar imprudentament aquiu e enlà, e dempús es shivaus divaguen ena corsa e non les pòt tier; mès aqueth que se’n sap des recorsi der art e guide shivaus inferiors, tache es uelhs de contunh ena bosòla, hè eth torn près dera madeisha, e non li passe inavertit quan a d’ahiscar as shivaus damb eth soriac de pèth de buèu; atau, les senhorege tostemp, ath còp qu’observe ad aqueth que lo precedís: era bosòla d’ara qu’ei fòrça aisit de conéisher, e te la vau a indicar entà que non dèishes de veder-la.